ΓΡΑΠΤΗ ΕΡΩΤΗΣΗ E-3638/00

υποβολή: Erik Meijer (GUE/NGL) προς την Επιτροπή

(22 Νοεμβρίου 2000)

Θέμα: Ενδεχόμενο να οφείλεται η ασθένεια του Πάρκινσον στη χρήση του παρασιτοκτόνου Ροτενόν

1. Έχει ενημερωθεί η Επιτροπή σχετικά με πληροφορίες, μεταξύ άλλων τηςπηρεσίας ειδήσεων on-line Nature Science Today (6.11.2000) και της εφημερίδας Financial Times (6.11.2000), σχετικά με το συμπέρασμα στο οποίο κατέληξαν οι επιστήμονες ότι η μακροχρόνια έκθεση στο παρασιτοκτόνο Ροτενόν είναι δυνατόν να προκαλέσει την ασθένεια του Πάρκινσον;

2. Γνωρίζει η Επιτροπή ότι η βασική ουσία του εν λόγω παρασιτοκτόνου είναι ένα φυτικό φυσικό προϊόν το οποίο αντίθετα προς τα συνθετικά παρασιτοκτόνα είναι αυτοαποικοδομίσιμο και ότι ως εκ τούτου εθεωρείτο μέχρι τώρα ασφαλές και φιλικό προς το περιβάλλον, αλλά ότι στα ποντίκια μπορεί να οδηγήσει σε μεγάλες εγκεφαλικές διαταράξεις και σε αδυναμία χρησιμοποίησης των άκρων τους;

3. Γνωρίζει επίσης η Επιτροπή ότι το Ροτενόν είναι δημοφιλές μεταξύ των ερασιτεχνών κηπουρών, στις αγροτικές εκμεταλλεύσεις καθώς και για την εξάλειψη ανεπιθύμητων ψαριών σε ιχθυοτροφεία και λίμνες, με αποτέλεσμα να είναι μεγάλος ο κύκλος των πιθανών θυμάτων;

4. Τι μέτρα είναι διατεθειμένη να λάβει η Επιτροπή για τη ρύθμιση της χρήσης του εν λόγω παρασιτοκτόνου, ή για την εφαρμογή κανόνων σχετικά με την επισήμανση κατά τρόπον ώστε να ενημερώνονται οι χρήστες σχετικά με τους πιθανούς κινδύνους;

Απάντηση του κ. Byrne εξ ονόματος της Επιτροπής

(5 Φεβρουαρίου 2001)

1. Η Ευρωπαϊκή Επιτροπή γνωρίζει τις διάφορες επιστημονικές εκθέσεις που εκφράζουν αμφιβολίες σχετικά με την ασφάλεια του παρασιτοκτόνου ροτενόν και δείχνουν ότι η μεγάλη έκθεση σ' αυτό το χημικό προϊόν οδηγεί στην ασθένεια του Πάρκινσον όπως φαίνεται από τα συμπτώματα στους αρουραίους. Οι αιτίες της ασθένειας είναι ακόμη άγνωστες, όπως άγνωστος είναι και ο ρόλος της γενετικής στην έναρξη των πρώτων συμπτωμάτων της. Ένα σχέδιο έρευνας που χρηματοδοτείται από την Ευρωπαϊκή Επιτροπή ερευνά σήμερα τη διάδραση μεταξύ περιβαλλοντικής έκθεσης (ιδιαίτερα σε χημικές ουσίες) και γενετικών παραγόντων στην καταγωγή της ασθένειας του Πάρκινσον. Τα αποτελέσματα αναμένονται για το 2003.

2.-4. Το ροτενόν είναι φυσικό φυτικό προϊόν. Σε ορισμένα κράτη μέλη επιτρέπεται η χρήση του στη γεωργία και την κηπουρική ως εντομοκτόνου. Η εμπορία και η χρήση προϊόντων προστασίας των φυτών στην Κοινότητα ρυθμίζεται με την οδηγία του Συμβουλίου 91/414/ΕΟΚ της 15.07.1991 σχετικά με τη διάθεση στην αγορά φυτοπροστατευτικών προϊόντων(1). Η Ευρωπαϊκή Επιτροπή είναι αρμόδια να αξιολογεί τις δραστικές ουσίες που χρησιμοποιούνται στη φυτοπροστασία και να αποφασίζει εάν αυτές θα συμπεριληφθούν σε θετικό κατάλογο ουσιών (παράρτημα Ι της οδηγίας) των οποίων η χρήση μπορεί να επιτραπεί στην Κοινότητα. Η Ευρωπαϊκή Επιτροπή πληροφορεί αργότερα, εντός του έτους, τόσο το Ευρωπαϊκό Κοινοβούλιο όσο και το Συμβούλιο σχετικά με την πρόοδο της επαναξιολόγησης του προγράμματος. Το ροτενόν δεν έχει ακόμη αξιολογηθεί σε κοινοτικό επίπεδο διότι η πρώτη προτεραιότητα της Ευρωπαϊκής Επιτροπής κατά τη θέσπιση χρονοδιαγράμματος για την επαναξιολόγηση τωνφισταμένων δραστικών ουσιών ήταν να αξιολογήσει τις συνθετικές χημικές ουσίες. Επομένως, σ' αυτό το στάδιο, τα κράτη μέλη εξακολουθούν να είναι αρμόδια να θεσπίζουν ότι τα προϊόντα φυτοπροστασίας που περιέχουν ροτενόν δεν επιτρέπονται εκτός εάν αποδεικνύουν ότι, μεταξύ άλλων, τα προϊόντα αυτά δεν έχουν βλαβερή επίδραση στην ανθρώπινηγεία, λαμβάνονταςπόψη όλες τις κανονικές συνθήκες κάτω από τις οποίες αυτά μπορούν να χρησιμοποιούνται. Η Ευρωπαϊκή Επιτροπή θα πληροφορήσει τα κράτη μέλη σχετικά με τις νέες πληροφορίες. Η Ευρωπαϊκή Επιτροπή, σύμφωνα με τις απόψεις των κρατών μελών και άλλων ενδιαφερομένων μερών, μπορεί επίσης να προτείνει να συμπεριληφθεί το ροτενόν ως προτεραιότητα κατά την επόμενη φάση της επανεξέτασης του προγράμματος για τιςφιστάμενες δραστικές ουσίες, ή να αναλάβει δράση στο πλαίσιο της οδηγίας 79/117/ΕΟΚ της 21.12.1978 περί απαγορεύσεως της θέσεως σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες(2).

Η χρήση της ουσίας αυτής κατά των ανεπιθύμητων ψαριών ευρίσκεται εντός του πεδίου εφαρμογής της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου της 16.02.1998 για τη διάθεση βιοκτόνων στην αγορά(3). Καθόσον πρόκειται γιαφιστάμενη δραστική ουσία αυτή θα αξιολογηθεί σύμφωνα με τον κανονισμό της Ευρωπαϊκής Επιτροπής (ΕΚ)1896/2000 της 7.09.2000 για την πρώτη φάση του προγράμματος που περιλαμβάνεται στο άρθρο 16(2) της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τα βιοκτόνα(4) εάν η βιομηχανία αναλάβει τηνποχρέωση να παράσχει σχετικές πληροφορίες για την αξιολόγηση των κινδύνων για την ανθρώπινηγεία και το περιβάλλον. Κάθε πληροφορία που απορρέει από αυτή την αξιολόγηση σχετικά με τη χρήση του ροτενόν σε άλλους τομείς θα ληφθεί σοβαράπόψη από την Ευρωπαϊκή Επιτροπή. Σε περίπτωση μη ανακοίνωσης της βιομηχανίας προς την Ευρωπαϊκή Επιτροπή ότι ανέλαβε τέτοιαποχρέωση, το ροτενόν θα αποσυρθεί από την αγορά. Μέχρι τη διεξαγωγή αυτής της κοινοτικής αξιολόγησης οιφιστάμενοι εθνικοί κανόνες εξακολουθούν να ισχύουν.

(1) ΕΕ L 230 της 19.8.1991.

(2) ΕΕ L 33 της 8.2.1979.

(3) ΕΕ L 123 της 24.4.1998.

(4) ΕΕ L 228 της 8.9.2000.